Държавен вестник, бр. 56, 2012 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  56
в) води регистрите по чл. 113, ал. 1 от 
Семейния кодекс;
г) изпраща молбите на лица с обичайно 
местопребиваване в Република България, 
които желаят да осиновят дете с обичайно 
местопребиваване в чужбина, до компетент­
ните чуждестранни органи и организации;
д) подпомага експертно и технически 
дейността на Съвета по международно оси­
новяване;
е) подпомага министъра при осъществяване 
на специалните мерки за осиновяване на деца 
по чл. 112, ал. 6 от Семейния кодекс;
ж) извършва преглед на документите и 
изготвя проекти на писмени съгласия на 
министъра за осиновяване;
з) извършва преглед на заявления за изда­
ване на разрешение за посредничество при 
международно осиновяване, проучва възмож­
ностите, знанията и ресурсите на заявителите 
и изготвя доклади до Съвета по международно 
осиновяване;
и) извършва проверки на дейността на ак­
редитираните организации и изготвя доклади 
до Съвета по международно осиновяване;
к) изготвя становища по проекти на нор­
мативни актове, свързани с осиновяване в 
страната и в чужбина;
л) осъществява консултации и обучение при 
и по повод международните осиновявания;
2. в областта на международната правна 
закрила на детето:
а) извършва дейностите, възложени на 
министерството като централен орган по Хаг­
ската конвенция за гражданските аспекти на 
международното отвличане на деца от 1980 г., 
Хагската конвенция за компетентността, при­
ложимото право, признаването, изпълнението 
и сътрудничеството във връзка с родителската 
отговорност и мерките за закрила на деца от 
1996 г. и Европейската конвенция за призна­
ване и изпълнение на решения за упражня­
ване на родителски права и възстановяване 
упражняването на родителските права;
б) извършва дейностите, възложени на 
министерството като централен орган по 
Регламент № 2201/2003 г. относно компе­
тентността, признаването и изпълнението на 
съдебни решения по брачни дела и делата, 
свързани с родителската отговорност;
в) извършва дейностите, възложени на 
министерството като централен орган по Ре­
гламент № 4/2008 г. относно компетентността, 
признаването и изпълнението на съдебни 
решения по издръжка на деца;
г) осъществява връзка с централните ор­
гани на държавите, с които си сътрудничи по 
конвенциите, за изпращане и получаване на 
молби за връщане на деца и за упражняване 
правото на лични отношения в случаи на 
трансгранични прехвърляния на деца;
д) взаимодейства с органите на полицията 
и с дирекциите за социално подпомагане за 
локализиране и предприемане на мерки за 
закрила на децата при случаи на трансгра­
нични прехвърляния на деца и по запитвания 
от други държави за установяване социалното 
положение на деца в рамките на междуна­
родния обмен на информация по Регламент 
№ 2201/2003 г.;
е) подготвя за внасяне в съда молби за 
връщане на деца и за лични отношения и 
изпраща документите на дирекция „Правни 
дейности“;
ж) осъществява обучение и консултации 
за механизмите за закрила на деца при тран­
сгранични прехвърляния. 
Раздел IХ
Организация на работата в министерството
Чл. 38. Административните звена в минис­
терството в изпълнение на своите функции и 
възложените им задачи изготвят становища, 
отчети, доклади, докладни записки, анализи, 
програми, концепции, позиции, информации, 
паметни бележки, проекти на решения по 
конкретни въпроси, проекти на вътрешни 
административни актове, проекти на адми­
нистративни актове на Министерския съвет, 
когато вносител на проекта е министърът на 
правосъдието, и други.
Чл. 39. (1) Входящите и създадените в 
резултат от дейността на министерството 
документи се регистрират в автоматизираната 
информационна система. 
(2) При завеждането на документите се 
извършва проверка за наличието на всички 
материали, посочени в тях, и се образува 
служебна преписка.
(3) Организацията, редът и начинът на дви­
жение на служебните преписки се определят с 
Правилата за деловодната дейност и докумен­
тооборота в Министерството на правосъдието, 
утвърдени със заповед от министъра.
(4) Образците на вътрешноведомствените 
документи са приложение към правилата по 
ал. 3.
Чл. 40. Предложенията и сигналите, по­
дадени до министъра, се разглеждат по реда 
на глава осма „Предложения и сигнали“ от 
Административнопроцесуалния кодекс. 
Чл. 41. (1) Подадените писмени или устни 
предложения и сигнали, подадени лично или 
чрез упълномощен представител, по телефон, 
телеграф, телекс, факс или по електронна поща, 
се регистрират, като се отразяват подателят, 
датата на постъпване и въпросът, изложен в